ফায়ার সার্ভিস ও সিভিল ডিফেন্সের মতে, সারা দেশে প্রতিদিনই অগ্নিকান্ডের ঘটনা ঘটছে। ৬৫ থেকে ৭০ ভাগ অগ্নিকান্ডের কারণ বৈদ্যুতিক। বিদ্যুৎ ও আগুনের ব্যবহার বাড়ায় অগ্নিকান্ডের ঘটনাও বাড়ছে। এছাড়াও ফায়ার সার্ভিস ডিফেন্সের বাহিরেও রয়েছে বহু অগ্নিকান্ডের ঘটনা। যেগুলোর অনেক হিসাব ফায়ার সার্ভিসের কাছে নেই। প্রত্যন্ত অঞ্চল থেকে খবর না আসায় সে হিসাবও পাওয়া যায় না। প্রতিরোধের চেয়ে প্রতিকারই উত্তম। সাধারণ মানুষ যথাযথভাবে সচেতন হলে তা কমিয়ে আনা যাবে। কোথাও আগুন লাগলে মানুষ সঙ্গে সঙ্গে ফায়ার সার্ভিসকে জানালেও প্রাণহানি এবং ক্ষয়ক্ষতির পরিমাণ কমিয়ে আনা সম্ভব। বড় অগ্নিকান্ডে ব্যাপক প্রাণহানি ও ক্ষয়ক্ষতির কারণে সবার দৃষ্টি কাড়লেও প্রকৃতপক্ষে প্রতিদিনই দেশের কোথাও না কোথাও আগুনের ঘটনা ঘটছে। এসব অগ্নিকান্ডের অন্তত ৬৫ ভাগ ঘটছে বৈদ্যুতিক কারণে। এছাড়া সিগারেটের আগুন, গ্যাসের চুলা, গ্যাস সিলিন্ডার, রাসায়নিক দ্রব্য, বিস্ফোরণ, আগুন নিয়ে খেলা, অসতর্কতাসহ নানা কারণে ঘটছে প্রলয়ঙ্করী অগ্নিকান্ড। নাশকতার কারণেও ঘটছে তা। মুহূর্তেই সব কিছু পুড়িয়ে সাজানো সংসার ছাই করে দিচ্ছে। প্রতিদিন দেশে অর্ধশতাধিক অগ্নিকান্ড ঘটছে বলে ধারণা করা হচ্ছে। গত বছরের ২ ডিসেম্বর শেষ রাতে গুলশান-১ এর ডিএনসিসি কাঁচাবাজার মার্কেট ভয়াবহ আগুনে পুড়ে ছাই হয়ে গেছে। পুড়ে ও ভবন ধসে নিশ্চিহ্ন হয়ে গেছে ওই মার্কেটের ২৯৫টি দোকান। একই সঙ্গে পাশের পাকা মার্কেটের আরো ২৩৪টি দোকানও ব্যাপকভাবে ক্ষতিগ্রস্ত হয়েছে। ওই অগ্নিকাÐে কেউ নিহত না হলেও কয়েকশ’ কোটি টাকার সম্পদ ওই রাতেই শেষ হয়ে গেছে। এর দু’দিন পর গত ৪ ডিসেম্বর মিরপুরের ছফুরা টাওয়ারের ৯ তলায় আগুন ধরে। এসব অল্প কিছু অগ্নিকাÐ সবার নজরে আসলেও অনেক সময় সাধারণ মানুষের কাছে এর প্রকৃত চিত্র ও ক্ষয়ক্ষতি আড়ালে রয়ে যাচ্ছে। অথচ দেশে অগ্নিকাÐের প্রকৃত চিত্র আরো ভয়াবহ।